

**Zápisnica zo zasadnutia**

**Akademického senátu VŠ Danubius Sládkovičovo**

**dňa 10. októbra 2024 o 13.00 hod. v zasadačke VŠ Danubius**

**Zamestnanecká časť senátu:**

Prof. PhDr. Monika Čambáliková, CSc., doc. Ing. Ján Králik, CSc., doc. PhDr. Hermína Mareková, PhDr. Zuzana Kulašiková, PhD., doc. PhDr. Antonín Kozoň, PhD., Ing. Eva Pacovská, Ing. Eva Jurínová, PhD., JUDr. Iveta Miškolciová, PhD., Mgr. et PhDr. Tomáš Klokner, PhD., univ. doc.,

**Študentská časť senátu:**

Boris Kapusta, Martin Gablovský, Rudolf Butko, Marcel Kuruc, Peter Stolárik, Samir Ameti

Predseda AS VŠ Danubius doc. Ing. Ján Králik, CSc. otvoril zasadnutie AS. Potom oboznámil prítomných s navrhovaným programom zasadnutia. Program rokovania AS VŠD bol schválený v nasledovnej štruktúre:

1. Otvorenie a schválenie programu rokovania
2. Informácia a voľbe nových členov zamestnaneckej a študentskej časti AS
3. Informácia o plnení uznesení AS VŠ Danubius a činnosti od 26.3.2024
4. Prerokovanie a informácie o:

- otvorení a zabezpečení akademického roka 2024-2025,

- zmenách na vymenovanie a odvolanie členov vedeckej rady,

- o vnútorných predpisoch vysokej školy v súvislosti so „Smernicou o doktorandskom

 štúdiu Fakulty verejnej politiky a verejnej správy VŠD“ (z 21.08.2024),

* pripomienkach a návrhoch do diskusie k vnútornému systému kvality VŠD.
1. Vyhlásenie volieb delegáta VŠD do Študentskej rady vysokých škôl (ŠRVŠ) na nové

volebné obdobie 2024-2027.

 6. Rôzne

 7. Záver

Po jednomyseľnom schválení programu rokovanie AS VŠD pokračovalo:

**V bode 2),** predseda informoval o nástupe nových členov AS za zamestnaneckú a študentskú časť AS. Predchádzajúcim členom zanikol mandát v senáte ukončením ich pôsobenia na akademickej pôde VŠD. Novými členmi AS sa stali:

Zamestnanecká časť: JUDr. Iveta Miškolciová, PhD.

Študentská časť: Rudolf Vutko, Marcel Kuruc, Peter Stolárik, Samir Ameti

**V bode 3)** bolapodanáústnainformácia o plnení uznesení AS VŠ Danubius a o činnosti školy od 26.3.2024 do 10.10.2024. Predseda AS VŠD doc. Ing. Ján Králik, CSc. k plneniu uznesení AS VŠD konštatoval, že bolo splnené uznesenie o doplňujúcich voľbách do AS VŠD, ako bolo predstavené v bode 2 programu. Ostatné uznesenia sú stále platné.

**V bode 4)** predseda informoval o zmenách počtu poslucháčov na fakultách a študijných programoch, ktoré jednotlivé fakulty majú v akademickom roku 2024-25. V zásade zostávajú programy rovnaké ako boli predložené akreditačnej komisii ale pri zabezpečovaní ich obsahu vyučujúcimi dochádza na fakultách k personálnym zmenám. Zmeny súvisia s odchodom resp. príchodom vyučujúcich. Na Fakulte verejnej politiky a verejnej správy požiadal o uvoľnenie z funkcie doterajší dekan ONDRIA Peter, doc., PhDr. et Mgr., PhD. a vedením vo funkcii dekanky je poverená doc. PhDr. Natália Kováčová, PhD.. S personálnymi zmenami súvisia aj zmeny zastúpenia vo VR VS Danubius. Na jednotlivých fakultách študuje tento počet poslucháčov:

Fakulta práva Janka Jesenského VŠD – 156 (Bc, Mgr.), 35 rigorózne štúdium,

Fakulta sociálnych štúdií – 373 (Bc., Mgr.),

Fakulta verejnej politiky a verejnej správy – 146 (Bc., Mgr.), 23 rigorózne štúdium, 48 doktorandské štúdium.

Pre zvyšovanie kvality sa bude vedenie VŠ Danubius zaoberať odporúčaniami na úpravu študijného a skúšobného poriadku, ďalej aj úpravou predpisu VŠD o obsadzovaní funkčných miest profesorov a docentov, sprehľadnením rád kvality a vytvorením novej ikonky na web stránke školy pod názvom Rada kvality ISO. Predseda senátu navrhol vysloviť súhlas so Smernicou o doktorandskom štúdiu Fakulty verejnej politiky a verejnej správy VŠD. Predseda AS požiadal senát, aby bolo naďalej platné stanovisko, ktoré už senát prijal, že dokumenty, ktoré boli predmetom rokovania AS fakúlt, bude predseda AS VSD akceptovať v mene AS VŠD pokiaľ k ich písomnej forme nevznesú pripomienky členovia senátu.

K podaným informáciám neboli návrhy na uznesenie.

**K bodu 5)** predseda informoval o maily zo dňa 3.10.2024 ktorým bolo ŠRVŠ oznámené, že 5.12.2024 uplynie volebné obdobie 2021-2024 aktuálnemu delegátovi v Študentskej rade vysokých škôl (ŠRVŠ). Preto je potrebné vyhlásenie a zabezpečenie volieb na nové volebné obdobie 2024-2027. Voľby do ŠRVŠ prebiehajú podľa vnútorných predpisov vysokej školy. Predseda AS navrhol študentskej časti AS, aby sa voľba vykonala zvolením jedného zástupcu Študentskou časťou akademického senátu vysokej školy. Návrh na zvolenie zástupcu nebol podaný a preto sa ním bude ďalej zaoberať študentská časť senátu.

**V bode 6) rôzne** predseda AS informoval o príprave konferencii k 20. výročiu založenia VŠD. Rektor VŠD prípravou konferencie poveril zástupcov jednotlivých fakúlt v spolupráci s kvestorom VŠD: doc. PhDr. Natáliu Kováčovú, PhD., doc. JUDr. PhDr. Mariana Horvátha, Ph.D., PhDr. Janu Laščiakovú, PhD.

**V závere** rokovania predseda AS doc. Ing. Ján Králik, CSc. poďakoval doterajším členom senátu za prácu a za ústretovosť pri organizovaní formy rokovaní.

**UZNESENIE**

* 1. AS VŠD berie na vedomie informáciu o plnení uznesení od 19.12.2023.
	2. AS VŠD berie na vedomie, že novými členmi AS sa stali:

Zamestnanecká časť: JUDr. Iveta Miškolciová, PhD.

Študentská časť: Rudolf Vutko, Marcel Kuruc, Peter Stolárik, Samir Ameti

* 1. AS VŠD berie na vedomie informácie o:

 - zabezpečení akademického roka 2024-2025,

 - zmenách a vymenovaní členov VR VŠD,

 - vnútorných predpisoch vysokej školy v zmysle Štatútu VŠD čl.9, bod 14/c,

 -  vnútornom systéme kvality VŠD,

 - vyhlásení voľby do ŠRVŠ.

„**Návrh uznesení bol jednomyseľne prijatý**“.

doc. Ing. Ján Králik, CSc. v.r.

predseda AS VŠ Danubius v Sládkovičove

Zapísala: PhDr. Zuzana Kulašiková, PhD. v.r.

V Sládkovičove 10. októbra 2024